Σχέδιο ορολογίας σε συνεργασία με τη Μονάδα Συντονισμού Ορολογίας του Ευρωπαϊκού Κοινοβουλίου στο πεδίο της αλιείας
Creators: name: Εμμανουηλίδου, Όλγα Θεόδωρου
Publisher: name: Aristotle University of Thessaloniki
Year: 2024
Subjects: Σχέδιο ορολογίας
Αλιεία
Περιβάλλον
Terminology project
Fisheries
Environment

description: Η παρούσα μεταπτυχιακή διπλωματική εργασία αποτελεί σχέδιο ορολογίας που εκπονήθηκε στο πλαίσιο του Διατμηματικού Προγράμματος Μεταπτυχιακών Σπουδών Διερμηνείας και Μετάφρασης με κατεύθυνση τη Μετάφραση σε συνεργασία με τη Μονάδα Συντονισμού Ορολογίας του Ευρωπαϊκού Κοινοβουλίου (TermCoord) με σκοπό τον εμπλουτισμό της βάσης δεδομένων ορολογίας της Ευρωπαϊκής Ένωσης ΙΑΤΕ. Το πεδίο για το σχέδιο ορολογίας ορίστηκε από την TermCoord και είναι το περιβάλλον, ενώ ως υποπεδίο επιλέχθηκε η αλιεία. Η TermCoord μάς ανέθεσε έναν κατάλογο όρων που ανήκουν στο συγκεκριμένο υποπεδίο και ζήτησε τη συμπλήρωση ορολογικών δελτίων στα ελληνικά καθώς και τον εμπλουτισμό των υπαρχόντων ορολογικών δελτίων στα αγγλικά. Από τους όρους αυτούς εμείς συμπληρώσαμε 18 ορολογικά δελτία και πραγματοποιήσαμε επιπλέον ορολογική έρευνα με στόχο τη συμπλήρωση άλλων 24 ορολογικών δελτίων, στα ελληνικά και στα αγγλικά. Για τη διεξαγωγή της ορολογικής έρευνας δημιουργήθηκαν σώματα κειμένων και στις δύο γλώσσες και χρησιμοποιήθηκε το εργαλείο εξαγωγής ορολογίας Sketch Engine, ενώ για κάθε όρο συμπληρώθηκαν πληροφορίες για την πηγή του, τον ορισμό, την πηγή ορισμού καθώς και συγκείμενο με πηγή συγκείμενου. Τελικά, δημιουργήθηκαν 42 στο σύνολο ορολογικά δελτία, 22 ελληνικά και 20 αγγλικά. Κατά την εκπόνηση της ορολογικής έρευνας υπήρξε συνεργασία με τη γαλλική σχολή ISIT (Institut Supérieur d’ Interprétation et Traduction), εταίρου του Πανεπιστημίου Paris-Panthéon-Assas, καθώς η TermCoord ανέθεσε παράλληλα τους ίδιους όρους σε ορολογική ομάδα της συγκεκριμένης σχολής με σκοπό τη συμπλήρωση ορολογικών δελτίων σε γαλλικά, ισπανικά, γερμανικά, ιταλικά και πολωνικά. Η διπλωματική εργασία περιλαμβάνει επίσης: θεωρητική παρουσίαση του σχεδίου ορολογίας, όπου εξηγούνται ο σκοπός του και οι βασικές μεθοδολογικές αρχές που το διέπουν, σύντομη παρουσίαση του πεδίου/υποπεδίου και ανάδειξη του ορολογικού ενδιαφέροντος που εμφανίζει, παράθεση των έργων αναφοράς και των πηγών που χρησιμοποιήθηκαν, παρουσίαση της ερευνητικής διαδικασίας που ακολουθήθηκε καθώς και των δυσκολιών που προέκυψαν. Τέλος, περιλαμβάνονται δύο παραρτήματα, ένα με δείγμα από τα σώματα κειμένων και ένα με τα 42 ορολογικά δελτία σε φύλλα excel.
description: The present thesis is a terminology project carried out in the context of collaboration between the Joint Postgraduate Studies Programme “Conference Interpreting and Translation” and the Terminology Coordination Unit of the European Parliament “TermCoord” in order to enrich the IATE terminology database. The domain for the terminology project, defined by TermCoord, is the environment, while the subdomain chosen is fisheries. TermCoord assigned us a list of terms belonging to the above subdomain and asked us to complete the terminology entries in Greek and to enrich the existing English entries. We completed 18 entries for the terms given by TermCoord and we conducted extra terminological research in order to complete 24 more entries, in Greek and in English. In the context of our terminological research, we compiled corpora, both in Greek and English, and we extracted terms using the terminology extraction tool Sketch Engine. For each one of them we provided information about the term resource, the definition, the definition resource, the context and the context resource. The terminological research was carried out in collaboration with the French Grande Ecole ISIT (Institut Supérieur d' Interprétation et Traduction), partner of the University of Paris-Panthéon-Assas, as TermCoord assigned the same terms to ISIT in order to complete terminology entries in French, Spanish, German, Italian and Polish. Τhis thesis also presents a theoretical framework of the terminology project and its basic methodological principles, while provides a brief presentation of the domain/subdomain, the reference works and sources used, the research process, and the difficulties encountered. Finally, two appendices are included, one with a sample of the corpora and one with the 42 entries in excel sheets.
description: Τμήμα Αγγλικής Γλώσσας και Φιλολογίας. Συνεργαζόμενα Τμήματα:Φιλολογίας, Γαλλικής Γλώσσας και Φιλολογίας, Γερμανικής Γλώσσας και Φιλολογίας, Ιταλικής Γλώσσας και Φιλολογίας